Държавен вестник, бр. 100, 2022 г., стр. 9

БРОЙ  100	
Д Ъ Р Ж А В Е Н  В Е С Т Н И К 	
СТР.  9  
3. данъчните идентификационни номера и 
съответната държава членка или юрисдикция 
на издаване или, при липса на такъв номер, 
мястото на раждане;
4. идентификационен номер по ДДС, когато 
има такъв;
5. дата на раждане.
(4) Операторът на платформа събира след-
ната информация за всеки продавач, който е 
образувание и не е изключен продавач:
1. наименование;
2. основен адрес;
3. данъчните идентификационни номера и 
съответната държава членка или юрисдикция 
на издаване;
4. идентификационен номер по ДДС, ако 
има такъв;
5. номер съгласно търговската му регис-
трация;
6. държавата членка или държавите членки, 
в които продавачът има място на стопанска 
дейност, чрез което осъществява относими 
дейности в Европейския съюз.
(5) Операторът на платформа може да из-
ползва услуга за идентификация, осигурена 
от държава членка или Европейския съюз, 
съответно от партньорска юрисдикция, за 
потвърждение на самоличността на прода-
вача и държавата, съответно юрисдикцията, 
на която той е местно лице за данъчни цели, 
като в този случай не е задължен да събира 
информацията по ал. 3, т. 2 – 5 и ал. 4, т. 2 – 6.
(6) Операторът на платформа не е задължен 
да събира данъчен идентификационен номер 
или номер съгласно търговската регистрация 
по ал. 3, т. 3 и ал. 4, т. 3 и 5, когато държа-
вата членка или юрисдикцията, на която 
продавачът е местно лице за данъчни цели, 
не е издала на продавача такъв номер или не 
изисква събирането му.
(7) Когато продавачът извършва относима 
дейност, която включва отдаване под наем 
на недвижимо имущество, операторът на 
платформа събира информация за адреса на 
всеки обявен недвижим имот и съответния 
кадастрален идентификатор, когато такъв е 
издаден, или негов еквивалент съгласно на-
ционалното законодателство на държавата 
членка или юрисдикцията, в която се намира 
имотът. Когато оператор на платформа е съ-
действал за повече от 2000 относими дейности 
чрез отдаване под наем на обявен недвижим 
имот за един и същ продавач, който е обра-
зувание, той събира документи, данни или 
информация, потвърждаващи, че обявеният 
недвижим имот е собственост на един и същ 
собственик.
(8) Операторът на платформа определя 
дали събраната информация по ал. 2, 3, ал. 4, 
т. 1 – 5 и ал. 7 е надеждна, като използва на-
личните при него информация и документи, 
както и всеки електронен интерфейс, осигурен 
от държава членка, друга юрисдикция или 
Европейския съюз за безплатно ползване, за 
да потвърди валидността на данъчния иден-
тификационен номер и/или на идентифика-
ционния номер по ДДС.
(9) Операторът на платформа счита про-
давача за местно лице на държавата членка 
или юрисдикцията, в която е неговият основен 
адрес. Когато държавата членка или юрисдик-
цията, която е издала данъчния идентификаци-
онен номер, е различна от държавата членка 
или юрисдикцията, в която е основният адрес 
на продавача, операторът на платформа счита, 
че продавачът е местно лице на всяка от тях. 
Когато продавачът е предоставил информация 
за наличието на място на стопанска дейност 
по ал. 4, т. 6, операторът счита продавача за 
местно лице и на съответната държава членка, 
посочена от него.
(10) Освен по ал. 9, операторът счита про-
давача за местно лице и на всяка държава 
членка или юрисдикция, потвърдена посред-
ством услуга за електронна идентификация 
по ал. 8.
(11) Операторът на платформа изпълня-
ва процедурите за комплексна проверка по 
ал. 1 – 10 до 31 декември на календарната 
година, за която се предоставя информация.
(12) Операторът на платформа може да 
разчита на процедури за комплексна провер-
ка, извършени по отношение на предишни 
периоди, за които се предоставя информация, 
при условие че:
1. информацията за продавача по ал. 3 и 4 
е била или събрана и проверена, или потвър-
дена в рамките на последните 36 месеца; и
2. операторът на платформа няма основание 
да знае, че събраната информация по ал. 2 – 4 
и 7 е или е станала ненадеждна или невярна.
(13) Когато образувание стане предоста-
вящ информация оператор на платформа 
по чл. 143я6, той извършва процедурите за 
комплексна проверка по отношение на про-
давачите, регистрирани на платформата към 
датата на придобиване на това качество, до 
31 декември на втория период, за който опе-
раторът има задължение за предоставяне на 
информация. В този случай за изпълнението 
на процедурите за комплексна проверка опе-
раторът на платформа, освен по ал. 8, може 
да определи дали събраната информация по 
ал. 2, 3, ал. 4, т. 1 – 5 и ал. 7 е надеждна, 
като използва информацията и документите 
в поддържаните от него регистри, които поз-
воляват търсене по електронен път.
(14) Когато операторът на платформа има 
основание да счита, че данните за продава-
ча по ал. 3, 4 и 7 може да са неточни въз 
основа на запитване за определен продавач, 
получено от компетентния орган, той изисква 
от продавача да ги коригира и да представи 
надеждни удостоверяващи документи, данни 
или информация от независим източник, като